Molesta per la cancel·lació de la Concessió Lambert i a la cerca de restaurar la propietat presa als ciutadans francesos, França va envair Madagascar el 1883 en el què es va conèixer com la Primera Guerra Franco-Hova ("Hova" referint-se en realitat als "andriana"). Al finalitzar la guerra, Madagascar va cedir a França Antsiranana (Diego Suárez) a la costa nord i va pagar 560.000 francs d'or als hereus de Joseph-François Lambert. Un tractat signat el 1885 va establir el protectorat francès, si bé fou força nominal i no fou reconegut pels britànics fins al 1890. Mentrestant, a Europa, els diplomàtics van fer les particions del continent Africà (1884-1885) i van treballar en un acord pel qual la Gran Bretanya, a canvi d'obtenir el Sultanat de Zanzíbar, cedia l'illa de Heligoland a l' Imperi alemany i renuncià a totes les reclamacions a Madagascar en favor de França. L'acord s'augurava nefast per l'antiga monarquia de Madagascar. El primer Ministre Rainilaiarivory havia aconseguit moure la Gran Bretanya i França una contra un altre, però ara França podria actuar sense por de les represàlies de la Gran Bretanya.